
REFERAT

privind aprobarea listei de priorităţi pentru anul 2017,

 pentru persoanele evacuate sau care urmează a fi evacuate din imobile retorcedate 
în natură foștilor proprietari  


În conformitate cu H.C.L.M.T. nr. 37/02.02.2016 privind criteriile de întocmire a listei de priorități și procedura de repartizare a locuinţelor din fondul locativ de stat și a locuințelor sociale sau din proprietatea privată a municipiului Timișoara pentru persoanele/familiile evacuate sau care urmează a fi evacuate din imobile retrocedate în natură foștilor proprietari, a fost întocmită lista de priorități pentru anul 2017, la stabilirea ordinii de prioritate luându-se în considerare cererile depuse în cursul anului 2016 și cele depuse în anii anteriori pentru persoanele care au depus formularul de reactualizare a cererii.

Ca urmare, se impune aprobarea de către Consiliul Local a listei de priorități pentru anul 2017 pentru persoanele evacuate sau care urmează a fi evacuate din imobile retrocedate în natură foștilor proprietari, listă anexă la prezentul referat, în vederea repartizării unei locuințe din fondul locativ de stat, locuință socială sau din proprietatea privată a municipiului Timișoara.

